«Η Τουρκία, μαζί με το μέτρο, έχει χάσει και τον κοινό νου», σημειώνει σε δήλωσή του ο εκπρόσωπος του υπουργείου Εξωτερικών Αλέξανδρος Γεννηματάς με αφορμή την ανακοίνωση του τουρκικού ΥΠΕΞ, το οποίο νωρίτερα ανέφερε ότι τα Ίμια ανήκουν στην Τουρκία.

«Εκτός από το να παραβιάζει το διεθνές δίκαιο, αποδεικνύει ότι δεν γνωρίζει ούτε γεωγραφία», ανέφερε ο κ. Γεννηματάς.

Στην ανακοίνωσή του, το τουρκικό υπουργείο Εξωτερικών έκανε λόγο για διαστρέβλωση της πραγματικότητας από την ελληνική πλευρά, αναφερόμενο στο περιστατικό στα Ίμια, όπου σκάφος του Λιμενικού με πλήρωμα 27 άτομα εμβολίστηκε με την πλώρη από τουρκική ακταιωρό.